Morus

El moraro o morer el xe na pianta ciamà Maulbeerbaum dai Todeschi, mulberry dai Inglexi e gelso dai Italian. El nome sientifego xe Morus nigra o Morus alba. Ła fa parte de ła fameja de łe Moraceae. I fruti (more) de ła Morus nigra i xe rosi o nero-vioła, kuei de ła Morus alba i xe bianchi. Tuti e do i xe boni da magnare.
Originaria deł'Axia, sta pianta ła xe rivà in Eoropa al tenpo dei Romani, anca se inte el sinquexento ła ga vudo na pi grande difusion par via deł'ałevamento dei baki da seta (ciamà na volta Cavalieri). Difati i baki da seta i magna de gusto łe foje de moraro.

Categoria:Fruta
Categoria:Rosales